Η «ΓΕΩΜΕΤΡΙΑ ΤΟΥ ΛΟΓΟΥ» ΣΤΟ ΘΟΥΚΥΔΙΔΗ

Ξέρουμε ότι ο λόγος του φιλόσοφου-ιστορικού Θουκυδίδη αναπτύσσεται με ακρίβεια  ωρολογιακού μηχανισμού. Τα μηνύματά του όμως δεν είναι πάντα ρητά και εμφανή. Λίγα δείγματα του τι κάνει ο παίκτης, προκειμένου να παρακάμψει τα λογικά φίλτρα του αποδέκτη και να απευθυνθεί άμεσα στο θυμοειδές του: Μιλάει ο Περικλής-Θουκυδίδης. Θέλει να εμψυχώσει τους Αθηναίους που τα είχαν βρει σκούρα από τους Σπαρτιάτες στον Πελοποννησιακό πόλεμο. Αναφέρεται πρώτα στους μακρινούς προγόνους τους, έπειτα στους πατέρες τους και τέλος στη σύγχρονη γενιά.

«Ἄρξομαι δὲ ἀπὸ τῶν **προγόνων** πρῶτον· δίκαιον γὰρ αὐτοῖς καὶ πρέπον δὲ ἅμα ἐν τῷ τοιῷδε τὴν τιμὴν ταύτην τῆς μνήμης δίδοσθαι. τὴν γὰρ χώραν οἱ αὐτοὶ αἰεὶ ***οἰκοῦντες2*** διαδοχῇ τῶν ἐπιγιγνομένων μέχρι τοῦδε ἐλευθέραν δι’ ἀρετὴν ***παρέδοσαν***.

καὶ ἐκεῖνοί τε ἄξιοι ἐπαίνου καὶ ἔτι μᾶλλον οἱ **πατέρες** ἡμῶν· ***κτησάμενοι*** γὰρ πρὸς οἷς ἐδέξαντο ὅσην ἔχομεν ἀρχὴν3οὐκ ἀπόνως ἡμῖν τοῖς νῦν ***προσκατέλιπον***.

τὰ δὲ πλείω αὐτῆς4 **αὐτοὶ ἡμεῖς οἵδε** **οἱ νῦν ἔτι ὄντες μάλιστα ἐν τῇ καθεστηκυίᾳ ἡλικίᾳ *ἐπηυξήσαμεν*** καὶ τὴν πόλιν τοῖς πᾶσι5 ***παρεσκευάσαμεν*** καὶ ἐς πόλεμον καὶ ἐς εἰρήνην ***αὐταρκεστάτην***

Μαντεύετε το κρυφό μήνυμα ;

*α) Για τους προγόνους*

 \*  *Υποκείμενο: πρόγονοι (μία λέξη)*

\*  *Έργο: οικούντες, παρέδοσαν (μία 3σύλλαβη μετοχή, ένα 4σύλλαβο ρήμα)*

*β) Για τους πατέρες*

\*  *Υποκείμενο: πατέρες ημών (δύο λέξεις)*

\*  *Έργο: κτησάμενοι προσκατέλιπον (μία 4σύλλαβη μετοχή, ένα 5σύλλαβο ρήμα, του οποίου η σημασία ενισχύει το έργο αυτής της γενιάς σε σχέση με το έργο της προηγούμενης.*

*γ) Για τους συγχρόνους*

\*  *Υποκείμενο: αυτοί ημεις οιδε οι νυν ετι όντες μάλιστα εν τη καθεστηκυια ηλικία (12 λέξεις, συσσώρευση προσδιορισμών με τρόπο εμφαντικό)*

\*  *Έργο: επηυξήσαμεν και παρεσκευάσαμεν την πόλιν αυταρκεστάτην ( 2 ρήματα, ένα 5σύλλαβο και ένα 6σύλλαβο σε α΄ πληθυντικό πρόσωπο μαζί με ένα 5σύλλαβο υπερθετικό που προσδιορίζει την πόλιν και συγκεντρώνει όλο το βάρος της ανάλυσης)*

Έτσι, η σημασία που έχει το έργο κάθε εποχής παρουσιάζεται να μεγαλώνει σταθερά με την αύξηση των συλλαβών και των λέξεων στα υποκείμενα και στους ρηματικούς τύπους.  Τους είπε : «δώστε τα όλα στον πόλεμο», χωρίς να τους το πει.

Και πάλι

α. Η παρήχηση του -τ- (και των άλλων οδοντικών)

- ἐν τῷ τοιῷδε τὴν τιμὴν ταύτην τῆς μνήμης δίδοσθαι· τονίζεται με τα πολλά οδοντικά η τιμητική αναφορά των προγόνων

- τὰ δὲ πλείω αὐτῆς αὐτοὶ ἡμεῖς οἵδε οἱ νῦν ἔτι ὄντες ἐν τῇ καθεστηκυίᾳ ἡλικίᾳ ἐπηυξήσαμεν καὶ τὴν πόλιν τοῖς πᾶσι παρεσκευάσαμεν καὶ ἐς πόλεμον καὶ ἐς εἰρήνην αὐταρκεστάτην· στη φράση αυτή υπάρχει παρήχηση και του -π-· με τα πολλά οδοντικά και με το -π- υπογραμμίζεται ζωηρότερα η προσφορά της γενιάς του ρήτορα.

β. Το σχήμα λιτότητας σε δύο σημεία: οὐκ ἀπόνως και οὐκ ἀπρεπῆ· με την άρνηση γίνεται πιο ήπιος ο λόγος και αποφεύγεται η απόλυτη διατύπωση.

γ. Η επανάληψη: ἀπὸ οἵας..., μεθ' οἵας..., ἐξ οἵων Με τις επαναλήψεις και με το πολυσύνδετο που υπάρχει στη φράση ο ρήτορας έχει την πρόθεση να τονίσει τα στοιχεία που συνιστούν το αθηναϊκό μεγαλείο (δημιουργεί έμφαση) και παράλληλα να δώσει σαν σε διάγραμμα και με γενικούς τίτλους την πορεία που θα ακολουθήσει ο λόγος του (στη φράση υπάρχει και χιαστό: μεθ' οἵας πολιτείας καὶ τρόπων ἐξ οἵων, καθώς και αναστροφή: τρόπων ἐξ οἵων).

Και πιο κάτω: Υμνεί τους Αθηναίους  πολίτες, γιατί μολονότι δεν στερούνται τις χαρές και τις απολαύσεις τις ζωής , την ώρα της μάχης επιδεικνύουν αγωνιστικό φρόνημα εξίσου υψηλό με εκείνους που προετοιμάζονται για τον πόλεμο σκληρά.

Φιλοκαλοῦμέν τε μετ’ εὐτελείας καὶ φιλοσοφοῦμεν ἄνευ μαλακίας

Η συναίρεση και η αρμονία των νοημάτων προκύπτει τελικά από την ισοσυλλαβία ρημάτων και ονομάτων, τη χρήση του ομοιοτέλευτου (-ουμεν, -ουμεν, -είας, -ίας), την παρονομασία (ίδια αρχή και τέλος στα ρήματα), την παρήχηση του φ και λ, την υποταγή των προσδιορισμών στα ρήματα. Έτσι, ο λόγος γίνεται το κατάλληλο εργαλείο στα χείλη του ρήτορα προκειμένου να εναρμονίσει αξίες και αρετές φαινομενικά αντιφατικές: η αγάπη για το ωραίο με λιτότητα και η πνευματική καλλιέργεια χωρίς μαλθακότητα.

Αν αυτό γίνεται σε λίγες γραμμές, φανταστείτε τι γίνεται στα 8 βιβλία των «Ιστοριών» του.

ΕΡΓΑΣΙΕΣ:

Επιλέξτε δύο για ανάπτυξη, ενώ στις υπόλοιπες η απάντηση μπορεί να είναι συνοπτική.

1. Αφού δείτε το βιντεάκι,  <https://www.youtube.com/watch?v=sL7CDrqZ5aw>

αναπτύξτε  κάθε φράση  που εμφανίζεται  με υλικό που θα βρείτε εδώ. <http://www.fhw.gr/chronos/05/gr/index.html>

1. Αφού δείτε το βιντεάκι, <https://www.youtube.com/watch?v=8KA0C26Vzs8>

 α .Βρείτε στον επιτάφιο λόγο του Θουκυδίδη-Περικλή τη φράση εκείνη που δείχνει ότι ο Περικλής είχε προβλέψει ότι το όνομα της Αθήνας θα έμενε διάσημο στις μελλοντικές γενιές.

β. Απαριθμήστε πέντε λόγους για τους οποίους ένας  από αυτούς τους ανθρώπους στο Βράχο της Ακρόπολης έκανε χιλιάδες χιλιόμετρα ( προ κορωνοϊού)  για να έλθει ως εδώ. Μήπως κάτι παραπάνω ήξερε από το μέσο Έλληνα;;

1. <https://www.youtube.com/watch?v=bLa2uZEczgQ>

Επειδή  εκατοντάδες χιλιάδες  ιδιόρρυθμοι τύποι σ΄αυτόν τον πλανήτη θεωρούν μεγάλη τιμή να μελετούν Θουκυδίδη, εμείς τουλάχιστον ας βρούμε από την αγγλική μετάφραση πώς ξεχωρίζουν τα κεφάλαια της σχολικής μας μετάφρασης.

1. <https://www.youtube.com/watch?v=JIgyFqS0UMw>

Ερασμιακή προφορά: Ο καθηγητής αυτός  προφέρει  αρχαίες ελληνικές λέξεις  όπως πιθανότατα τις πρόφερε ο αρχαίος Αθηναίος και όπως διδάσκονται στα πανεπιστήμια και στα ακριβά σχολεία του κόσμου. Διαλέξτε μια περίοδο λόγου από τον επιτάφιο ( όχι πάλι το φιλοκαλούμεν μετ΄ευτελείας και φιλοσοφούμεν άνευ μαλακίας, παρακαλώ) και  δοκιμάστε να την προφέρετε στην αυθεντική της προφορά. Το λέω, επειδή τη σχολική προφορά την κατέχουμε πλήρως. Αλήθεια, θυμόμαστε τον Έρασμο ή ό,τι πήρε το αυτί μας από τα  Erasmus plus ?  ☺

5.   Ανατρέξτε στην εισαγωγή του βιβλίου των Αρχαίων Α΄

[http://ebooks.edu.gr/modules/ebook/show.php/DSGL-A108/224/1639,5183/](http://ebooks.edu.gr/modules/ebook/show.php/DSGL-A108/224/1639%2C5183/)

και σημειώστε τρεις ακόμα λόγους για τους οποίους η ιστορική συγγραφή του Θουκυδίδη είναι πραγματικά «κτήμα εσαεί»= παντοτινό απόκτημα.

Αυτό είναι ένα οικοδόμημα που είχε ο Αθηναίος πολίτης για τον εαυτό του και την οικογένειά του:



Και αυτά είναι οικοδομήματα που είχε για την πόλη του :

<https://www.youtube.com/watch?v=y9zWmURQcyc>

Α. Τι συμπεράσματα μπορείτε να βγάλετε για τη σχέση πολίτη-πόλης;

Β. Βρείτε δύο κατάλληλα αποσπάσματα στον Επιτάφιο για τη σχέση αυτή.